|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 29.augustā** | **Nr. GND/2024/496** |
|  | **(protokols Nr.16; 54.p)** |

**Par galvojuma sniegšanu SIA “Gulbenes Energo Serviss” aizņēmumam projekta ““Dzeramā ūdens un saimnieciskās kanalizācijas tīklu izbūve Tilta un Dzirnavu ielā, Gulbenē” un “Dzeramā ūdens un saimnieciskās kanalizācijas tīklu izbūve Saules ielā, Gulbenē”” īstenošanai**

Gulbenes novada pašvaldība 2024.gada 7.augustā saņēma SIA “Gulbenes Energo Serviss”, vienotais reģistrācijas Nr.54603000121, vēstuli Nr. GES/2024/1.4/590 par nepieciešamību mainīt investīciju projekta ““Dzeramā ūdens un saimnieciskās kanalizācijas tīklu izbūve Tilta un Dzirnavu ielā, Gulbenē”un“Dzeramā ūdens un saimnieciskās kanalizācijas tīklu izbūve Saules ielā, Gulbenē”” īstenošanai noslēgtā Aizdevuma līguma nosacījumus.

SIA “Gulbenes Energo Serviss” ir noslēgusi Aizdevuma līgumu ar Valsts kasi par aizdevumu investīciju projekta ““Dzeramā ūdens un saimnieciskās kanalizācijas tīklu izbūve Tilta un Dzirnavu ielā, Gulbenē”un“Dzeramā ūdens un saimnieciskās kanalizācijas tīklu izbūve Saules ielā, Gulbenē”” īstenošanai par summu 358 530 EUR (trīs simti piecdesmit astoņi tūkstoši pieci simti trīsdesmit *euro* un 00 centi)ar tās noteikto procentu likmi uz 30 gadiem un ar atlikto pamatsummas maksājumu līdz 2024.gada decembra mēnesim. Galvotājs ir Gulbenes novada pašvaldība, Galvojuma līgums Nr. G/24/179. Projektu sākotnēji bija paredzēts īstenot un aizņēmumu apgūt līdz 2024.gada 31.decembrim.

2023.gada 25.oktobrī SIA “Gulbenes Energo Serviss” ir noslēgusi iepirkuma līgumu Nr. GES/1.32/LĪG/23/27 ar SIA “Halle B” par projektēšanas dokumentācijas izstrādi, būvdarbiem un autoruzraudzību projektam ““Dzeramā ūdens un saimnieciskās kanalizācijas tīklu izbūve Tilta un Dzirnavu ielā, Gulbenē”un“Dzeramā ūdens un saimnieciskās kanalizācijas tīklu izbūve Saules ielā, Gulbenē”” par līgumcenu 358 530,00 EUR bez PVN, savukārt 2024.gada 4.jūlijā ar SIA „Halle B” noslēgta VienošanāsNr. GES/1.32/LĪG/24/20 par iepirkuma līguma Nr. GES/1.32/LĪG/23/27 būvdarbu izpildes termiņa pagarināšanu līdz 2025.gada 31.jūlijam. Vienošanās noslēgta uz SIA „Halle B” iesnieguma pamata, jo atkārtota topogrāfiskā plāna pieprasīšana ir būtiski ietekmējusi projektēšanas darba termiņus un ir aizkavējusies būvdarbu uzsākšana.

Ņemot vērā iepriekš minēto, nepieciešams kā aizdevuma sākuma atmaksas termiņu noteikt 2025.gada septembri, mainīt aizdevuma atmaksas grafiku, bet nepagarināt valsts aizdevuma pamatsummas atmaksas gala termiņu.

Pamatojoties uz Pašvaldību likuma 10.panta pirmās daļas 9.punktu, kas nosaka, ka domes kompetencē ir  likumā noteiktajā kārtībā izveidot, reorganizēt un likvidēt pašvaldības kapitālsabiedrības un nodibinājumus, kā arī lemt par dalību kapitālsabiedrībās, biedrībās un nodibinājumos, 4.panta pirmās daļas 1.punktu, kas nosaka, ka pašvaldībai ir šādas autonomās funkcijas - organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds, likuma “Par pašvaldību budžetiem” 26.panta otro daļu, kas nosaka, ka galvojumus pašvaldības var sniegt tikai tām kapitālsabiedrībām, kurās attiecīgās pašvaldības daļa pārsniedz 50 procentus, Ministru kabineta 2019.gada 10.decembra noteikumu Nr.590 “Noteikumi par pašvaldību aizņēmumiem un galvojumiem” 11.1. apakšpunktu, kas nosaka, ka pašvaldības ar e-pakalpojuma eAizņēmumi starpniecību iesniedz padomē pašvaldības domes lēmumu par galvojuma sniegšanu, kurā norādīta kapitālsabiedrība, kuras aizņēmumam tiek sniegts galvojums, pašvaldības kapitāla daļu skaits attiecīgajā kapitālsabiedrība (procentuāli), aizdevējs - Valsts kase vai cits aizdevējs, galvotā aizņēmuma mērķis, apmērs, procentu likme, atmaksas termiņš, pamatsummas atliktais maksājums (ja nepieciešams) un galvojuma saistību izpildes garantijas, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada dome NOLEMJ:

1. Sniegt galvojumu pašvaldības kapitālsabiedrībai SIA “Gulbenes Energo Serviss”, vienotais reģistrācijas Nr.54603000121, juridiskā adrese Blaumaņa iela 56A, Gulbene, Gulbenes novads, LV-4401, kur pašvaldība ir 100% kapitāldaļu turētāja, aizņēmuma saņemšanai **358 530,00 EUR** *(*trīs simti piecdesmit astoņi tūkstoši pieci simti trīsdesmit *euro* un 00 centi*)* apmērā investīciju projektam ““Dzeramā ūdens un saimnieciskās kanalizācijas tīklu izbūve Tilta un Dzirnavu ielā, Gulbenē”un“Dzeramā ūdens un saimnieciskās kanalizācijas tīklu izbūve Saules ielā, Gulbenē”” dzeramā ūdens un saimnieciskās kanalizācijas tīklu izbūvei.

2. SIA “Gulbenes Energo Serviss” ņemt 1.punktā minēto aizņēmumu **358 530,00 EUR** (trīs simti piecdesmit astoņi tūkstoši pieci simti trīsdesmit *euro* un 00 centi)apmērā no Valsts kases ar tās noteikto procentu likmi uz 30 gadiem ar atlikto pamatsummas maksājumu līdz 2025.gada septembra mēnesim ar izņemšanu vidējā termiņā. Galvotā aizņēmuma atmaksu garantēt ar pašvaldības budžetu. Galvojuma tiesības izmantot 2024. un 2025.gadā.

3. ATZĪT par spēku zaudējušu Gulbenes novada domes 2023.gada 28.decembra lēmumu Nr.GND/2023/1284 “Par galvojuma sniegšanu SIA “Gulbenes Energo Serviss” aizņēmumam projekta ““Dzeramā ūdens un saimnieciskās kanalizācijas tīklu izbūve Tilta un Dzirnavu ielā, Gulbenē” un “Dzeramā ūdens un saimnieciskās kanalizācijas tīklu izbūve Saules ielā, Gulbenē”” īstenošanai”, (protokols Nr.20; 75.p).

Gulbenes novada pašvaldības domes priekšsēdētājs A. Caunītis